ประกาศกรมสรรพสามิตประกาศกรมสรรพสามิตเรื่อง หลักเกณฑ์และวิธีการขออนุญาตการออกใบอนุญาต และเงื่อนไขว่าด้วยการนำเมล็ดพันธุ์ยาสูบต้นยาสูบ ใบยา ยาอัด ยาเส้นหรือยาสูบเข้ามาในหรือส่งออกไปนอกราชอาณาจักรฉบับที่๒ (พ.ศ. ๒๕๓๖)----------------------- อาศัยอำนาจตามความในมาตรา๒๗ วรรคสอง แห่งพระราชบัญญัติยาสูบ พ.ศ. ๒๕๐๙ อธิบดีกรมสรรพสามิตกำหนดหลักเกณฑ์วิธีการและเงื่อนไข ไว้ดังต่อไปนี้ ข้อ ๑ให้ยกเลิกความใน ๓.๑.๔ ของข้อ ๓ แห่งประกาศกรมสรรพสามิต เรื่อง หลักเกณฑ์และวิธีการขออนุญาต การออกใบอนุญาตและเงื่อนว่าด้วยการนำเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบเข้ามาในหรือส่งออกไปนอกราชอาณาจักร ลงวันที่ ๒๗ สิงหาคม ๒๕๓๕ และให้ใช้ความต่อไปนี้แทน "๓.๑.๔ยื่นตัวอย่างซองหรือฉลากยาเส้น/ยาสูบที่ผลิตในต่างประเทศพร้อมคำขออนุญาต ตาม ๓.๑.๓ ตามข้อกำหนด ดังนี้ (๑) บนซองยาเส้น/ยาสูบที่ผลิตในต่างประเทศจะต้องระบุชื่อบริษัทผู้ผลิตและประเทศที่ผลิต (๒) ซองยาเส้น/ยาสูบที่ผลิตในต่างประเทศจะต้องเป็นไปตามหลักเกณฑ์ วิธีการ และเงื่อนไขการแสดงฉลากและข้อความในฉลากที่รัฐมนตรีประกาศกำหนดในราชกิจจานุเบกษา ซึ่งออกโดยอาศัยอำนาจตามความในมาตรา ๑๒แห่งพระราชบัญญัติควบคุมผลิตภัณฑ์ยาสูบ พ.ศ. ๒๕๓๕ (๓) บนซองยาเส้น/ยาสูบที่ผลิตในต่างประเทศต้องระบุชื่อและที่ตั้งของสถานประกอบกิจการของผู้นำเข้าโดยพิมพ์ข้อความเป็นภาษาไทย" ข้อ ๒ให้ยกเลิกความใน ๓.๔ ของข้อ ๓ แห่งประกาศกรมสรรพสามิต เรื่อง หลักเกณฑ์และวิธีการขออนุญาต การออกใบอนุญาตและเงื่อนว่าด้วยการนำเมล็ดพันธุ์ยาสูบ ต้นยาสูบ ใบยา ยาอัด ยาเส้น หรือยาสูบเข้ามาในหรือส่งออกไปนอกราชอาณาจักร ลงวันที่ ๒๗ สิงหาคม ๒๕๓๕ และให้ใช้ความต่อไปนี้แทน "๓.๔ กรณีนำเข้ามาในราชอาณาจักรเพื่อส่งออกต่อไปยังประเทศอื่น ๓.๔.๑ยื่นคำขออนุญาตก่อนนำยาเส้น/ยาสูบที่ผลิตในต่างประเทศเข้ามาในราชอาณาจักร โดยใช้แบบ ย.ส. ๐๑-๐๖สำหรับยาสูบชนิดบุหรี่ซิกาแรตที่ผลิตในต่างประเทศ หรือใช้แบบ ย.ส. ๐๑-๐๖/๑สำหรับยาเส้น/ยาสูบชนิดอื่นที่ผลิตในต่างประเทศ นอกจากยาสูบชนิดบุหรี่ซิกาแรตที่ผลิตในต่างประเทศต่ออธิบดีกรมสรรพสามิตพร้อมสำเนาใบแสดงรายการและราคาสินค้า (Invoice)หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย (Proforma Invoice)และให้แจ้งรายละเอียดเกี่ยวกับยาเส้น/ยาสูบที่นำเข้ามาในราชอาณาจักรว่าจะนำเข้ามาโดยยานพาหนะอะไรและเมื่อนำเข้ามาแล้วจะเก็บที่ใด ๓.๔.๒ นำเข้ามาทางด่านศุลกากรกรุงเทพมหานครหรือด่านศุลกากรอื่นตามที่อธิบดีกรมสรรพสามิตประกาศกำหนด ๓.๔.๓ยื่นคำขออนุญาตก่อนส่งยาเส้น/ยาสูบที่ผลิตในต่างประเทศ ตามที่ขออนุญาตไว้ใน ๓.๔.๑ ออกไปนอกราชอาณาจักร โดยใช้แบบ ย.ส.๐๑-๐๖/๒ พร้อมสำเนาใบแสดงรายการและราคาสินค้า (Invoice)หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย (Proforma Invoice) ๓.๔.๔ ส่งออกทางด่านศุลกากรกรุงเทพมหานครหรือด่านศุลกากรอื่นตามที่อธิบดีกรมสรรพสามิตประกาศกำหนด" ข้อ ๓ให้ยกเลิกความในข้อ ๔ แห่งประกาศกรมสรรพสามิต เรื่อง หลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการนำเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบเข้ามาในหรือส่งออกไปนอกราชอาณาจักร ลงวันที่ ๒๗ สิงหาคม ๒๕๓๕ และให้ใช้ความต่อไปนี้แทน "ข้อ ๔เมื่ออธิบดีกรมสรรพสามิตหรือเจ้าพนักงานที่ได้รับมอบหมายจากอธิบดีกรมสรรพสามิต พิจารณาคำขออนุญาตแล้วเห็นสมควรอนุญาตให้ออกใบอนุญาตดังนี้ ๔.๑ใบอนุญาตให้นำเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบ นอกจากยาเส้น/ยาสูบที่ผลิตในต่างประเทศเข้ามาในหรือส่งออกไปนอกราชอาณาจักร ตามแบบ ย.ส. ๐๒-๐๖ สำหรับคำขออนุญาตตามข้อ ๒ ๔.๒ใบอนุญาตให้นำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักรตามแบบ ย.ส. ๐๒-๐๗ และใบอนุญาตให้นำยาเส้น/ยาสูบชนิดอื่นที่ผลิตในต่างประเทศนอกจากยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักร ตามแบบ ย.ส. ๐๒-๐๗/๑ สำหรับคำขออนุญาตตามข้อ ๓ ๔.๓ใบอนุญาตให้ส่งยาเส้น/ยาสูบที่ผลิตในต่างประเทศออกไปนอกราชอาณาจักร ตามแบบ ย.ส. ๐๒-๐๗/๒ สำหรับคำขออนุญาตตามข้อ๓.๔.๓" ข้อ ๔ประกาศนี้ให้ใช้บังคับตั้งแต่วันที่ ๑๕ กุมภาพันธ์ พ.ศ. ๒๕๓๗ ประกาศณ วันที่ ๒๔ ธันวาคม ๒๕๓๖ สมใจนึกเองตระกูล อธิบดีกรมสรรพสามิต[รก.๒๕๓๗/๗ง/๗/๒๕ มกราคม ๒๕๓๗] ฐาปนี/แก้ไข ๑๗กันยายน ๒๕๔๕ A+B(C)